OBK vergroot sy belang in Sibanye | Netwerk24
Deur Fin24 24 Oktober 2019 17:44
Die ingang na die Sibanye-Stilwater-myn.Foto: News24
Die Openbare Beleggingskorporasie (OBK) het sy belang in die mynboumaatskappy Sibanye-Stillwater van 9,3% tot 10% vergroot.
Sibanye, wat op die Johannesburgse en New Yorkse aandelebeurs genoteer is, is nou die grootste platinumproduseerder ter wêreld nadat dit Lonmin oorgeneem het.
Dié transaksie van R5,17 miljard is in Junie afgehandel.
Die OBK sê in ’n verklaring hy het sy aandeelhouding in Sibanye van 9,397% tot 10,031% verhoog.
Die OBK bestuur die staat se pensioenfonds en bestuur bates van meer as R2 duisend miljard.
’n Onafhanklike kommissie wat deur pres. Cyril Ramaphosa aangewys is, ondersoek tans bewerings van ongerymdhede by die OBK.
Sibanye se aandeelprys het Donderdag bykans 1% gestyg tot R26,04. – Fin24
Meer oor: Sibanye-Stillwater | Openbare Beleggingskorporasie | Obk-Ondersoek | Korrupsie | Obk-Kommissie